stanford-oval/wikipedia huggingface dataset:
קיילוס
מיתוסים וסיפורים

קיילוס מופיע במספר מיתוסים חשובים בתרבות הרומית. סיפור אחד המרכזיים הוא סיפור הסירוס שלו על ידי בנו, סטורן (מקביל לרעיון של אורנוס וקרונוס במיתולוגיה היוונית). לפי המיתוס, סטורן מרד באביו, קיילוס, וחתך את איבר מינו כדי לתפוס את מקומו כשליט השמיים. איבר המין הנופל נחת בים, ומשם נולדה האלה ונוס (אפרודיטה במיתולוגיה היוונית).
קיילוס מופיע גם בקשר לסיפוריהם של אלים אחרים כמו אלת האדמה טלוס ואלת הפוריות אופס. השילוב בין קיילוס וטלוס מדגיש את ההרמוניה הקוסמית בין השמיים והארץ, רעיון שנראה גם במיתולוגיות אחרות.
הערות שוליים

1 2  Floro, Epitome 1.40 (3.5.30): "The Jews tried to defend Jerusalem; but he [Pompeius Magnus] entered this city also and saw that grand Holy of Holies of an impious people exposed, Caelum under a golden vine" (Hierosolymam defendere temptavere Iudaei; verum haec quoque et intravit et vidit illud grande inpiae gentis arcanum patens, sub aurea vite Caelum). Finbarr Barry Flood, The Great Mosque of Damascus: Studies on the Makings of an Umayyad Visual Culture (Brill, 2001), pp. 81 and 83 (note 118). El Oxford Latin Dictionary (Oxford: Clarendon Press, 1982, 1985 reprinting), p. 252, entry on caelum, cita a Juvenal, Petronio, and Floro como ejemplos de Caelus o Caelum "with reference to Jehovah; also, to some symbolization of Jehovah."
↑  Cicero, De natura Deorum 3.56; also Arnobius, Adversus Nationes 4.14.
↑  Caelus Roman God: Exploring the Mythology and Symbolism - Old World Gods, oldworldgods.com, ‏2023-10-05 (באנגלית)
↑  Caelus | Facts, Information, and Mythology, pantheon.org
ישיבת ההסדר צפת

| --- | --- |
אין תמונה חופשית
 ישיבת הסדר
 השתייכות:  ציונות דתית, ישיבות הסדר
 תקופת הפעילות:  ה'תשנ"ז (1997) – הווה
 מייסדים:  הרב בניהו ברונר
 בעלי תפקידים
 נשיא:  הרב שמואל אליהו
 ראש הישיבה:  הרב איל יעקבוביץ'
 תלמידים
 :  120
 מיקום
 מיקום:  צפת
 מדינה:  ישראל ישראל
 קואורדינטות:  32°58′11″N 35°29′31″E﻿ / ﻿32.969694444444°N 35.491861111111°E﻿ / 32.969694444444; 35.491861111111
 אתר רשמי
  (למפת צפת מוגדלת) ישיבת ההסדר צפת(למפת צפת רגילה) ישיבת ההסדר צפת(למפת הגליל העליון רגילה) ישיבת ההסדר צפת(למפת הגליל העליון מוגדלת) ישיבת ההסדר צפת
 
ישיבת ההסדר צפת (שמה הרשמי בית המדרש לתורה ותפילה) היא ישיבת הסדר שנוסדה בשנת 1997 בצפת על ידי הרב בניהו ברונר. כיום עומד בראשה הרב איל יעקבוביץ' ונשיאה הרב שמואל אליהו.
היסטוריה

הישיבה היא חלק ממוסדות "מרכז תורני לאומי" על שם רבי יוסף קארו, שהרב ברונר עומד בראשו. היא נמצאת בעיר העתיקה בצפת, בצמוד לבית הכנסת האר"י האשכנזי.
בישיבה מושם דגש על חסידות, ניגונים ושמחה. מלבד לימודי גמרא והלכה יש בה לימודי אמונה ותנ"ך, ברוח הרב אברהם יצחק הכהן קוק, רבי נחמן מברסלב וגדולי החסידות.
בישיבה לומדים כ-120 אברכים ותלמידים. מהקמת הישיבה[דרושה הבהרה] עומד בראשותה הרב איל יעקבוביץ'. בין הר"מים: הרב גד ליאור, הרב אב"י לוריא, הרב רן בן משה, הרב אורי רזיאל, הרב אלעזר גלזר והרב אושר טביבי. בימי שישי אחרי תפילת ותיקין ובשבת, מעביר הרב שמואל אליהו שיעור בישיבה.
בשנת תשע"ז הישיבה הוציאה דיסק שירים בשם "אורייתא בניגונא" ובו שירים ולחנים פרי עטם של רבני ותלמידי הישיבה. השיר "כוכב שלום" מתוך הדיסק הוקדש לזכר בוגר הישיבה שלום שרקי (בנו של הרב אורי שרקי) שנרצח בפיגוע בירושלים.
מרים טבעון

| --- | --- |
אין תמונה חופשית
 לידה:  1946 (בת 78 בערך) אוזבקיסטן 
 מדינה:  ישראל 
 מקום לימודים:  האוניברסיטה העברית בירושלים, אוניברסיטת בורדו 
 שפות היצירה:  עברית 
 פרסים והוקרה:  פרס היצירה לסופרים עבריים 
 
מרים טבעון (נולדה ב-1946) היא מתרגמת ישראלית, מתרגמת מפורטוגזית ומצרפתית לעברית.
בין השאר תרגמה ספרים רבים של ז'וזה סאראמאגו, ספרים של ז'ורז' אמאדו ושל לידיה ז'ורז'.
טבעון זכתה ב-1995 בפרס היצירה מטעם משרד החינוך והתרבות על עבודתה בתרגום.
תולדות חייה

מרים טבעון נולדה באוזבקיסטן למשפחת פליטים מפולין. המשפחה עלתה ארצה ב-1950 ומרים גדלה ברמת ישי ובקריית טבעון. ב-1970 השלימה את לימודי התואר הראשון בפסיכולוגיה וחינוך באוניברסיטה העברית בירושלים, ולאחר מכן את לימודי התעודה בתרגום במרכז לבלשנות שימושית בירושלים. ב-1979 השלימה את לימודי ההמשך בשפה וספרות פורטוגזית באוניברסיטת בורדו בצרפת.
תרגומיה הראשונים ראו אור ב-1975 ומאז פרסמה יותר מששים תרגומים למיטב הספרות הפורטוגזית, הברזילאית והצרפתית. ב-1995 זכתה בפרס היצירה מטעם משרד החינוך והתרבות על עבודתה בתרגום.
מבחר ספרים שתרגמה > תרגומים מפורטוגזית של ספרי ז'ורז' סאראמאגו

דברי ימי מנזר, הספריה החדשה, 1990
רפסודת האבן, הספריה החדשה, 1992
הבשורה על פי ישו, הספריה החדשה, 1993
שנת מותו של ריקארדו ריש, הספריה החדשה, 1996
תולדות המצור על ליסבון, הספריה החדשה, 2001
על העיוורון, הספריה החדשה, 2001
הסיפור על האי הנעלם, הספריה החדשה, 2002
כל השמות, הספריה החדשה, 2002
המערה, הספריה החדשה, 2003
האדם המשוכפל, הספריה החדשה, 2005
על הפיקחון, הספריה החדשה, 2006
מוות לסירוגין, הספריה החדשה, 2008
אי נעלם, הספרייה הקטנה, הקיבוץ המאוחד, ספרי סימן קריאה, 2009
מסע הפיל, הספריה החדשה, 2010
קַין, הספריה החדשה, 2012
מוּרם מעפר, הספריה החדשה, 2015
מדריך לציור ולקליגרפיה, הספריה החדשה, 2021
מבחר ספרים שתרגמה > תרגומים מפורטוגזית של ספרי לידיה ז'ורז'

נוכח שמיכת החייל, הספריה החדשה, הקיבוץ המאוחד, ספרי סימן קריאה, 2005
הרוח הנושבת בעגורנים, הספריה החדשה, הקיבוץ המאוחד, ספרי סימן קריאה, 2007
ניאבק בצללים, הספריה החדשה, הקיבוץ המאוחד, ספרי סימן קריאה, 2012
ליל הנשים השרות, הספריה החדשה, הקיבוץ המאוחד, ספרי סימן קריאה, 2017
מבחר ספרים שתרגמה > תרגומים מפורטוגזית של ספרי ז'ורז' אמאדו

ארץ החמס (Terras do Sem Fim – 1943), זמורה ביתן, 1986
גבריאלה ציפורן וקינמון (Gabriela, Cravo e Canela – 1958), זמורה ביתן, 1983.
מותו ומותו של קינקאס שואג־מים (A Morte e a Morte de Quincas Berro Dágua – 1959), זמורה ביתן, 1986.
רועי לילה (Os Pastores da Noite –1964), זמורה ביתן, 1986
דונה פלור ושני בעליה (Dona Flor e Seus Dois Maridos – 1966), זמורה ביתן, 1982
תרזה בטיסטה עייפה ממלחמות (Teresa Batista Cansada da Guerra – 1972), זמורה ביתן, 1986.
מבחר ספרים שתרגמה > תרגומים מפורטוגזית של ספרי קלריס ליספקטור

קשרי משפחה; שעת הכוכב, הספריה החדשה, 1999
אושר סמוי, הספריה החדשה, 2001
קרוב ללב הפראי (Perto do coração selvagem), הספריה החדשה, 2018
התשוקה על-פי זֶ'.אַ., הספריה החדשה, 2019
מבחר ספרים שתרגמה > תרגומים נוספים מפורטוגזית

סיפורי ליסבון ועוד סיפורים - סיפורת פורטוגזית בת-זמננו, הספריה החדשה, 2003.
מבחר ספרים שתרגמה > תרגומים מצרפתית

תעודת-זהות משפחתית, פאטריק מודיאנו, זמורה-ביתן, 1984
אשה שבורה, סימון דה-בובואר, זמורה-ביתן, 1984
בחורים טובים היינו, פאטריק מודיאנו, זמורה-ביתן, 1984
דמם של אחרים, סימון דה-בובואר, זמורה-ביתן, 1985
תרז ראקן, אמיל זולה, כתר, 1987
צדודית אבודה, פרנסואז סאגאן, כתר, 1987
המלתחה הגדולה, רומן גארי, ספרית מעריב, 1988
עצור! כאן פג תוקף כרטיסך, רומן גארי, מועדון קוראי מעריב, 1989
דומיניק: סיפורו של טיפול, פרנסואז דולטו, רשפים, 1990
אחרי ככלות הכול, פראנסואז סאגאן, כתר, 1990
שדות התהילה, ז'אן רואו, הספריה החדשה, 1992
מחברות המלחמה המדומה: נובמבר 1939-מארס 1940, ז'אן-פול סארטר, זמורה-ביתן, 1995
אישה שבורה, סימון דה-בובואר, מחברות לספרות, 2011
הערות שוליים

↑  רמי סערי, נסיעה בעומק הלב, 17 בפברואר 2004
| --- | --- |
בקרת זהויות :  NLI: 987007297379505171  ISNI: 0000 0000 6888 6355  LCCN: no2002069712  SUDOC: 181025027  VIAF: 98778164   WorldCat (עם VIAF): 98778164
זכויות להט"ב בסומליה

| --- | --- |

סומליה (ירוק), סומלילנד (ירוק בהיר)
 מעמד בחוק:  פלילי מאז 1964, עונש: בין 3 חודשים ל-3 שנות מאסר (באזורים בשליטת הממשלה), עונש מוות באזורים שנשלטים על ידי ארגון הטרור א-שבאב ובמדינת ג'ובלנד
 טרנסג'נדריות:  אין הכרה בשינוי מגדר
 שירות צבאי:  לסביות, הומוסקסואלים, טרנסג'נדרים וביסקסואלים מוצהרים לא רשאים לשרת
 הגנה מפני אפליה:  אין הגנה מפני אפליה על רקע נטייה מינית או זהות מגדרית
 זכויות משפחה
 הכרה בזוגיות חד־מינית:  אין הכרה בזוגיות חד-מינית
 אימוץ:  אין הכרה באימוץ על ידי זוגות חד-מיניים
 
 הצבעה על הצהרת האו"ם:  נגד (תמכה בהצעה הנגדית מטעם סוריה)
זכויותיהם של לסביות, הומוסקסואלים, טרנסג'נדרים וביסקסואלים (להט"ב) בסומליה כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים בעלי תחושת התאמה לזהותם המגדרית. פעילות הומוסקסואלית בין מבוגרים בהסכמה מוגדרת כעבירה פלילית מאז 1964 בשטחי המדינה באזורים שבשליטת הממשלה ועלולה לשאת בעונש של 3 חודשים עד 3 שנות מאסר, ובעונש מוות באזורים שנשלטים על ידי ארגון הטרור האסלאמי א-שבאב ובמדינה הפדרלית הדרומית של ג'ובלנד (אנ').
היסטוריה > סומלילנד הבריטית

לפני קבלת עצמאותה של סומליה מהאימפריה הבריטית, הוחל חוק העונשין ההודי משנת 1860 (סעיף 377) בסומלילנד הבריטית משנת 1899 אשר המשיך להפליל מעשים הומוסקסואלים.
היסטוריה > מזרח אפריקה האיטלקית

בשנת 1940 פלשה איטליה הפשיסטית לסומלילנד הבריטית (אנ') וסיפחה אותה למזרח אפריקה האיטלקית. בעוד שבאיטליה לא היו קיימים חוקים נגד "מעשי סדום" מאז 1890, המשטר עדיין העניש הומוסקסואלים. ב-1941 כבשו הבריטים מחדש את סומלילנד הבריטית מהאיטלקים והחזירו את חוקי הסדום בשטחה שהמשיכו להעניש פעילות הומוסקסואלית בהסכמה בחוק.
היסטוריה > הרפובליקה הסומלית

בשנת 1964 נכנס לתוקף חוק עונשין חדש ברפובליקה הסומלית (אנ'). החוק קבע כי "מי שמקיים משכב גשמי עם בן אדם מאותו המין, ייענש, כאשר המעשה אינו מהווה פשע חמור יותר, במאסר בין 3 חודשים ל-3 שנים. כאשר המעשה שנעשה הוא מעשה תאווה שונה ממגע גשמי, העונש שהוטל יופחת בשליש".
מעמד בחוק > הרפובליקה הדמוקרטית הסומלית

תחת סעיף 409 לחוק העונשין הסומלי שהוכנס בשנת 1973 במסגרת ממשלת הרפובליקה הדמוקרטית הסומלית (אנ') שנשאר במקומו עד היום כחלק מחוק העונשין האזרחי של המדינה, קיום יחסי מין עם אדם מאותו המין נושא בעונש מאסר של 3 חודשים עד 3 שנים. "מעשה תאווה" שאינו יחסי מין, דינו מאסר של חודשיים עד שנתיים.
לפי סעיף 410 לחוק העונשין הסומלי, אמצעי אבטחה נוסף עשוי ללוות עונשים בגין מעשים הומוסקסואלים, בדרך כלל בצורת מעקב משטרתי, כדי למנוע "עבירה חוזרת".
מעמד בחוק > מלחמת האזרחים 2009-הווה

מאז תחילת מלחמת האזרחים בסומליה, שהחלה בעקבות התנגדות למשטר הצבאי החילוני בראשותו של סיאד בארה בתקופת הרפובליקה הדמוקרטית הסומלית, בשטחים שבשליטת ארגון הטרור האסלאמי א-שבאב מוטלת פרשנות קפדנית של דין השריעה האסלאמי. העונש על רקע הדין עבור אשמים נתון לשיקול דעתו של השופט ועשוי להיענש לרוב בעונש מוות. הוצאות להורג ללא משפט מוגדרות גם כן כנסבלות בקרב האוכלוסייה.
איגוד הלהט"ב הבינלאומי "ILGA" דיווח בשנת 2021 כי יש בידו מידע שאסף לאורך השנים על אל-שבאב או קבוצות טרור מוסלמיות נוספות שרצחו סומלים בגין פעילות הומוסקסואלית שבהם נכללו נער בן 18 ב-2013, ילד בן 15 יחד עם נער בן 20 ב-2017 ובשנת 2018 "נער צעיר נוסף". לאורך השנים פעילי זכויות להט"ב ואזרחים סומלים שהואשמו בהומוסקסואליות נאלצו לברוח מהמדינה מחשש להוצאה להורג או להתנקשות.
תנאי מחיה

על פי דיווחים לאורך השנים, התקיימו אירועים מסכני חיים או גזרי דין מוות שהוטלו בסומליה ובסומלילנד נגד אזרחי להט"ב בשטחן.
דו"ח מעמד זכויות האדם של מחלקת המדינה של ארצות הברית בסומליה לשנת 2010 מצא כי "נטייה מינית נחשבה לנושא טאבו, ולא היה דיון ציבורי בנושא הזה באף אזור במדינה". מהדורת 2022 של הדו"ח, 12 שנים לאחר מכן, דיווחה באופן דומה על המעמד באומרה "בשל סטיגמה חברתית חמורה שמנעה מאזרחי להט"ב להצהיר על נטייתם המינית או זהותם המגדרית המועדפת בפומבי" היו "מעט מאוד דיווחים על גילויי אפליה". בנוסף, קבע הדו"ח כי "נותרה סטיגמה חברתית רווחת נגד מערכות יחסים חד-מיניות, והחוק אינו אוסר על גילויי אפליה על רקע נטייה מינית או זהות מגדרית".
תנאי מחיה > ארגונים

נכון לשנת 2004 על פי הדיווחים הייתה קיימת קבוצה אחת עבור זכויות להט"ב בסומליה. עם זאת, לאורך השנים מהגרים מסומלים שיצאו מהמדינה יצרו ארגוני להט"ב סומלים ברובם או סומלים בלבד נוספים בקנדה. מחלקת המדינה של ארצות הברית דיווחה בנושא בשנת 2022 כי "היו מעט ארגוני להט"ב, מאוד דיסקרטיים ובעיקר מקוונים שקיימו אירועים" בסומליה.
להט"ב סומלים ידועים

אמל עדן (אנ'), סופרת, מרצה, ופעילת זכויות להט"ב לסבית סומלית-נורווגית.
מוחמד עבדולכרים עלי (אנ'), סופר הומוסקסואל סומלי-קנדי.
סומאיה דלמאר (אנ'), דוגמנית ופעילת זכויות להט"ב טרנסקסואלית סומלית-קנדית.
אפדהר ג'מה (אנ'), סופר ויוצר סרטים קווירי סומלי-אמריקאי.
טבלת סיכום

| --- | --- |
פעילות הומוסקסואלית חוקית: /  (פלילי מאז 1964, עונש: בין 3 חודשים ל-3 שנות מאסר באזורים הנשלטים על ידי הממשלה, עונש מוות באזורים שנשלטים על ידי ארגון הטרור א-שבאב ובמדינת ג'ובלנד)
גיל הסכמה שווה לזוגות הטרוסקסואלים: 
חוקים נגד אפליה בתעסוקה: 
חוקים נגד אפליה במתן סחורות ושירותים: 
חוקים נגד אפליה בכל התחומים האחרים (כולל אפליה עקיפה, דברי שטנה): 
נישואים חד-מיניים: 
הכרה בזוגיות חד-מינית (איחוד אזרחי, נישואי חוזה, ידועים בציבור): 
אימוץ משותף על ידי זוגות חד-מיניים: 
אימוץ ילד חורג בקרב זוגות חד-מיניים: 
גישה להפריה חוץ-גופית בקרב זוגות לסביות: 
הכרה משפטית בשינוי מגדר: 
לסביות, הומוסקסואלים, טרנסג'נדרים וביסקסואלים מוצהרים רשאים לשרת בצבא: 
איסור על ביצוע טיפול המרה בחוק: 
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאים לתרום דם:
ראו גם

זכויות להט"ב
זכויות להט"ב באפריקה
זכויות להט"ב בסומלילנד
הערות שוליים

↑  Somalia LGBT Laws, Pride Legal (באנגלית אמריקאית)
↑  STATE-SPONSORED HOMOPHOBIA, web.archive.org
↑  Somaliland Criminal Law, www.somalilandlaw.com
↑  LEGISLATIVE DECREE NO. 5 OF 16 December 1962
↑  Entry #485: Homosexual activity in Somalia, Equaldex (באנגלית)
↑  "Refworld – Somalia Country Assessment", (PDF). Refworld
↑  Report: Somalia too risky for LGBT people, Erasing 76 Crimes, ‏2016-02-16 (באנגלית אמריקאית)
↑  Noor Ali, Gay Somali refugees face death threats, www.aljazeera.com (באנגלית)
↑  Our identities under arrest: A global overview on the enforcement of laws criminalising consensual same-sex sexual acts between adults and diverse gender expressions, web.archive.org
↑  This young Somali activist was sentenced to death for being a lesbian, The Independent, ‏2016-01-31 (באנגלית)
↑  "'Don't come back, they'll kill you for being gay'". BBC News (באנגלית בריטית). 2020-07-27. נבדק ב-2022-01-04.
↑  2010 Country Reports on Human Rights Practices: Somalia, web.archive.org
↑  Somalia, United States Department of State (באנגלית אמריקאית)
↑  Death Hangs Over Somali Queers, www.glapn.org
↑  Somalia, Djibouti, Eritrea: Sexual Minority Resources - Gay, Lesbian, Bisexual, MSM, Homo-Sex, www.ucalgary.ca
↑  Death threats for lesbian Somali-Norwegian, The Local Norway, ‏2013-07-03 (באנגלית אמריקאית)
↑  The Best LGBTQ Memoirs of 2019, www.advocate.com, ‏2019-12-30 (באנגלית)
↑  Kelly Dougher Date August 26, 2016, Happy Women’s Equality Day! The good, the bad and the work-in-progress, FASHION Magazine, ‏2016-08-26 (באנגלית)
↑  Girish Shahane, Counterview: It's time to stop blaming British imperialism for India's prejudice against gay people, Scroll.in (באנגלית אמריקאית)
מלחמת האזרחים בסומליה:  ממשלת סומליה  סומלילנד  אל-שבאב  המדינה האסלאמית  שבטים חמושים  שטח במחלוקת בין המדינה הפדרלית של פונטלנד לסומלילנד
שגרירות ישראל באתונה

| --- | --- |

 מידע כללי
 כתובת:  1 Marathonodromon Street 
 עיר:  אתונה
 מדינה:  יוון
 קואורדינטות:  37°59′55″N 23°46′09″E﻿ / ﻿37.99856°N 23.76909°E﻿ / 37.99856; 23.76909
 תאריך פתיחה:  1948
 דיפלומטיה
 חלק מ:  יחסי יוון–ישראל
 שגריר:  נעם כץ
 שטח האמנה:  יוון יוון
 מדינה מיוצגת:  ישראל ישראל
 new.embassies.gov.il
  (למפת אתונה מוגדלת) שגרירות ישראל באתונה(למפת אתונה רגילה) שגרירות ישראל באתונה
 
שגרירות ישראל באתונה היא נציגות דיפלומטית ישראלית ביוון.
שגרירות ישראל הייתה ממוקמת בתחילה ברח' הרודוטו, כנציגות דיפלומטית, מיד לאחר הקמת מדינת ישראל ב-1948. מאוחר יותר הנציגות עברה לרחוב קומברי. כיום השגרירות ממוקמת בבניין שנבנה בתחילה כבית מגורים פרטי ב-1930. בשנות ה-70 המבנה נרכש על ידי הקהילה היהודית של סלוניקי שהציעה אותו למדינת ישראל בשנת 1975 על מנת לשכן בו את הנציגות הדיפלומטית.
בעקבות שדרוג היחסים בין המדינות במאי 1990, שודרגה הנציגות הדיפלומטית לשגרירות. בשנת 2007 עברה השגרירות שיפוצים נרחבים.
בדצמבר 2014 אלמונים ירו לעבר השגרירות.
בדצמבר 2017 הותקפה השגרירות על ידי פעילי הארגון השמאל הרדיקלי "רוביקון" שהתיזו צבע אדום על הבניין וטענו כי הפעולה נעשתה כמחאה כאות הזדהות עם הפלסטינים.
השגרירות נסגרה ב-9 במרץ 2020 למשך שבועיים לאחר שעובד אובחן כחולה בנגיף הקורונה.
ראו גם

יחסי יוון–ישראל
הערות שוליים

↑  איתמר אייכנר וסוכנויות הידיעות, ירי על שגרירות ישראל באתונה; אין נפגעים, באתר ynet, 13 בדצמבר 2014
↑  איתמר אייכנר, תיעוד: אנרכיסטים תקפו בבקבוקי צבע את שגרירות ישראל ביוון, באתר ynet, 25 בדצמבר 2017
↑  "Worker at Israeli embassy in Athens, 2 family members diagnosed with coronavirus". Times of Israel. נבדק ב-2 באפריל 2020. {{cite news}}:  (עזרה)
↑  "Israeli embassy in Greece closes temporarily after confirmed coronavirus case | Kathimerini". www.ekathimerini.com (באנגלית). נבדק ב-2 באפריל 2020. {{cite news}}:  (עזרה)
| נציגויות דיפלומטיות של ישראל ישראל |
| --- | --- | --- |
| המזרח התיכון | איחוד האמירויות הערביות • בחריין • טורקיה • ירדן • מצרים • (מרוקו) |  |
| אסיה | אוזבקיסטן • הפיליפינים • הודו (בנגלור • מומבאי) • (הונג קונג) • וייטנאם • טורקמניסטן • יפן • מיאנמר • נפאל • סין • סינגפור • קוריאה הדרומית • קזחסטן • תאילנד |  |
| אירופה | אוסטריה • אוקראינה • אזרבייג'ן • איטליה • אירלנד • אלבניה • בולגריה • בלארוס • בלגיה • גאורגיה • גרמניה • דנמרק • הולנד • הונגריה • הממלכה המאוחדת • יוון • לטביה • ליטא • נורווגיה • סלובקיה • סרביה • פולין • פורטוגל • פינלנד • צרפת • קפריסין •  קרואטיה • רומניה • רוסיה • שוודיה • שווייץ |  |
| אפריקה | אנגולה • אתיופיה • גאנה • דרום אפריקה • חוף השנהב • ניגריה • סנגל • קמרון • קניה • רואנדה |  |
| אמריקה | אורוגוואי • אקוודור • ארגנטינה • ארצות הברית (סן פרנסיסקו) • ברזיל • גואטמלה • הונדורס • הרפובליקה הדומיניקנית • מקסיקו • פנמה • פרו • צ'ילה • קולומביה • קוסטה ריקה • קנדה |  |
| אוקיאניה | אוסטרליה • ניו זילנד |  |
| נציגויות שנסגרו | איראן • (לבנון) • מאוריטניה |  |
מתקפות נגד נציגויות דיפלומטיות של ישראל
ג'רארד ויי

| --- | --- |

 לידה:  9 באפריל 1977 (בן 47) סמיט, ארצות הברית 
 שם לידה:  Gerard Arthur Way 
 מוקד פעילות:  לוס אנג'לס 
 תקופת הפעילות:  מ-2001 
 מקום לימודים:  תיכון בלוויל, בית הספר לאמנויות חזותיות 
 סוגה:  רוק, פופ פאנק, רוק אלטרנטיבי, פוסט הארדקור 
 סוג קול:  טנור די גרציה, טנור 
 שפה מועדפת:  אנגלית 
 חברת תקליטים:  רפרייז רקורדס, האחים וורנר רקורדס 
 gerardway.com
 פרופיל ב-IMDb
 
ג'רארד ארתור ווי (באנגלית: Gerard Way; נולד ב-9 באפריל 1977) הוא זמר-יוצר, מפיק מוזיקלי, קומיקסאי ומאייר אמריקאי, הסולן והמייסד של להקת הרוק האלטרנטיבי האמריקנית "מיי כמיקל רומנס (My Chemical Romance)", בה כתב ושר מהקמתה בספטמבר 2001 עד הפיצול שלה במרץ 2013 ומחזרתה באוקטובר 2019.
הוא שימש כמפיק המבצע של אלבומה השני של להקת LostAlone "אני עב"ם בעיר הזאת". כתב מיני-סדרה של ספרי קומיקס בשם "The True Lives of the Fabulous Killjoys" ואת סדרת הקומיקס זוכת פרס אייזנר "The Umbrella Academy". אלבום הסולו הראשון שלו, "Hesitant Alien", יצא ב-30 בספטמבר 2014
נעוריו ותחילת דרכו

ויי נולד בסאמיט שבניו ג'רזי, ארצות הברית. מוצאו הוא חצי איטלקי וחצי סקוטי.
הוא החל לשיר לראשונה בכיתה ד', כששיחק את פיטר פן בהצגה שהועלתה בבית ספרו. סבתו, הלנה לי ראש, לימדה אותו לשיר, להופיע ולצייר. לאחר מכן, הוא התעניין יותר בקומיקס ובאמנות והניח לשירה. מילדותו החל להתעניין באמנות- הוא גדל בבית "אפל וגותי" למראה, ולא היה יכול לשחק הרבה בחוץ (מפני שהאזור היה מסוכן). בעקבות כך, הוא פיתח את דמיונו, והציור הפך למקלטו. ב-1995, לאחר שסיים את לימודיו בתיכון, למד ויי בבית ספר לאומנויות בניו יורק, וקיבל את תואר בוגר ב-1999. הוא שאף להיות מאייר וסופר קומיקס וב-2001 ניסה למכור סדרה מצוירת שנקראה "The Breakfast Monkey", אך הוא לא הצליח בכך.
מוזיקה > מיי כמיקל רומנס

ב-2001 עבד ויי בתעשיית הקומיקס בניו יורק. בעקבות פיגועי 11 בספטמבר, שהשפיעו עליו באופן משמעותי, הוא החליט שעליו לעשות מעשה, וכך הוקמה "מיי כמיקל רומנס". אחיו, מייקי ויי, היה זה שהציע את שם הלהקה - הוא חשב על השם בעקבות ספר ושמו "Three Tales of Chemical Romance". אל הלהקה צורפו גם פרנק איירו, ריי טורו ומאט פליסייר (שהוחלף בהמשך על ידי בוב בראייר). בין הלהקות שהשפיעו על סגנון הלהקה המיספיטס, הסטרוקס, Blur, איירון מיידן, קווין, הקיור, הסמית'ס, והמוזיקאי בילי ג'ו ארמסטרונג (גיטריסט וסולן להקת הרוק האלטרנטיבי גרין דיי).
ויי כתב שירים רבים שנכנסו לאלבומים של הלהקה: "I'm Not Okay ‏(I Promise)" שנכתב על חוויות מהתיכון שלו, "Demolition Lovers" שנכתב על חברתו לשעבר ועוד.
אחד השירים הבולטים שוויי כתב הוא "Helena". השיר נכתב על סבתו ששמה היה אלנה, אך כולם קראו לה הלנה. ויי כתב את השיר כששמע לראשונה על מות סבתו באמצע סיבוב ההופעות של הלהקה. הוא הרגיש שעליו לפרוק את רגשותיו, ושמח כשהודיעו לו שהשיר ייכנס לאלבום ה-2 של הלהקה (Three Cheers for Sweet Revenge), ואף יופץ כסינגל ויצולם לו קליפ. ויי אמר שהוא רצה לכתוב את השיר מנקודת המבט של סבתו, אך התוצאה הייתה מעין ערבוב בין פניית סבתו אליו לבין פנייתו לסבתו.
מוזיקה > לאחר מיי כמיקל רומנס

בשנת 2014, שנה לאחר שהתפרקה מיי כמיקל רומנס, הוציא ג'רארד ווי אלבום סולו וקרא לו "Hesitant Alien". ללהקה שהקים לצורך ליווי הופעותיו כסולן קרא "Gerard Way and The Hormones", ובשם זה הוציא מספר סינגלים. בשנת 2018 ווי חזר עם שיר שנקרא Baby You're a Haunted House. בשנת 2019 הוציא שני שירים יחד עם ריי טורו בעקבות הסדרה The Umbrella Academy.
אמנות

ויי תמיד חיבב אמנות ולמד בבית ספר מקצועי לציור. בעקבות אהבתו לקומיקס ולציור, הוא הוציא חוברת קומיקס בשם "The Umbrella Academy".
בנוסף לקומיקס, הוא אייר גם את העטיפה של האלבום השני של מיי כמיקל רומנס, Three Cheers for Sweet Revenge, ויחד עם אחרים גם אייר את עטיפת האלבום השלישי, The Black Parade.
חיים אישיים

ווי התחתן בפעם הראשונה עם Lyn z, הבסיסטית של הלהקה Mindless Self Indulgence, ולזוג נולדה בת בשם בנדיט לי ויי בשנת 2009. הזוג גר בלוס אנג'לס, קליפורניה. אחיו הצעיר מייקי ויי הוא גם מוזיקאי הידוע בתור הבסיסט של "מיי כמיקל רומנס".
באזור הזמן הנקרא Revenge Era, בסביבות שנת 2004, סבל ווי מאלכוהוליזם ומהתמכרות לסמים (תרופות נגד דיכאון וקוקאין) ואף סיפר למנהל הלהקה כי הוא רוצה להתאבד. עם זאת, בעזרתם של חברי הלהקה הוא השתקם וכיום מספר שהוא מרגיש שמח יותר ובעל שליטה על חייו.[דרוש מקור]
בשנת 2014, ווי התחיל לדבר בפתיחות על הקשיים בנוגע לזהות המגדרית שלו, גם ברשת וגם בראיונות.
ב-Reddit Ask Me Anything, באוקטובר 2014, הוא טען, "תמיד הייתי מאוד רגיש לאלה שיש להם קשיים עם הזהות המגדרית שלהם, כיוון שאני מרגיש כאילו גם אני עברתי את זה, גם אם בסקאלה קטנה יותר. תמיד הזדהיתי במידת מה עם המגדר הנשי, והתחלתי בנקודה מסוימת ב-My Chemical Romance לבטא את זה דרך המראה וסגנון ההופעה שלי. אז זו לא הפתעה שכל ההשראות והשפעות הסגנון שלי היו פורצי גבולות מגדר. פרדי מרקורי, דייוויד בואי, איגי פופ, גלאם מוקדם, טי רקס. גבריות תמיד גרמה לי להרגיש כאילו היא לא הייתה נכונה בשבילי."
בינואר 2015, ווי הגיב על הזהות המגדרית שלו בפנזין עצמאי שהשתתף בו, The Boyzine, ולדבריו, "אף פעם לא באמת הסכמתי עם האב-טיפוס הגברי כשהייתי נער, לא היה לי עניין בספורט או כל דבר בסגנון. הייתה תקופה שהיו קוראים לי בחורה לעיתים קרובות כל-כך, עד שכשגיליתי על הרעיון של טרנסג'נדרים, החשבתי את עצמי יותר כבחורה. אז אני מאוד מזדהה עם טרנסים ונשים כי אני הייתי בחורה בשביל הרבה אנשים כשהייתי בגיל ההתבגרות."
ביוני 2015, ווי צייץ בטוויטר שהוא משתמש בלשון הפניה הוא/הם (he/they).
נצר חזני (גוש קטיף)

| --- | --- |

מראה מן היישוב
 מדינה:  ישראל ישראל
 שפה רשמית:  עברית
 תאריך ייסוד:  1973
 סיבת נטישה:  תוכנית ההתנתקות
 תאריך נטישה:  19 באוגוסט 2005
 דת:  יהדות
 אוכלוסייה:  ‏
  ‑ ביישוב לשעבר:  369 (2004)
 קואורדינטות:  31°22′48″N 34°19′19″E﻿ / ﻿31.38°N 34.321944444444°E﻿ / 31.38; 34.321944444444 
 אזור זמן:  UTC +2
  מפת מיקום  מפה מפורטת   (למפת מערב הנגב מוגדלת) נצר חזני(למפת מערב הנגב רגילה) נצר חזני(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נצר חזני(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נצר חזני  he tabBackground:;tabBorder:#aaa;defaultTab:0;
שלט הכניסה ליישוב נצר חזני
נֵצֶר חַזָּנִי (נצ"ח) היה התנחלות ומושב חקלאי בעל אופי ציוני דתי שהוקם בצפון גוש קטיף. המושב שכן צפונית למחנה הפליטים של ח'אן יונס ולדרום מערב העיירה דיר אל-בלח ונשק בצידו המזרחי לכפר הבדואי גררה. נחשב לבכור המושבים ברצועת עזה.
היישוב פונה ב־18 באוגוסט 2005 במסגרת תוכנית ההתנתקות. בעת הפינוי התגוררו בו 84 משפחות.
יישוב חדש הנושא את השם נצר חזני הוקם סמוך למושב יסודות שבשטח המועצה האזורית נחל שורק, ומתגוררות בו כ-50 משפחות שהתגוררו במושב נצר חזני שבגוש קטיף.